Dobrý deň,môžem kombinovať lieky na astmu Castispir so stoptussinom ?
3.5 ročne dieťa užíva aerius a Castispir,alergický kašeľ sa zmenil na suchý intenzívny aj s výtokom z nosa,.Môžem jej nasadiť k týmto liekom aj. Stoptussin ?
Dobrý deň.
Ďakujeme za Vašu otázku.
Liek Stoptussin obsahuje butamirát a guajfenezín, vďaka čomu sa používa na tlmenie suchého, ťažko utíšiteľného kašľa a súčasne napomáha vykašliavaniu hlienov. pri súčasnom užívaní s liekom Aerius hrozí riziko zosilnenia tlmivého účinku na centrálny nervový systém, kvôli guajfenezínu. Z tohto dôvodu je potrebné dodržiavať pri užívaní liekov dostatočný časový rozostup alebo nahradiť Stoptussin liekom s obsahom samotného butamirátu (Tussical, Sinecod), ktorý tlmí kašeľ a súčasne neinteraguje s liekom Aerius.
Prajem pekný zvyšok dňa.
S pozdravom
Mgr. Barbora Bičanovská